CELEX: 32010R0731
Language: ro
Date: 2010-08-11
Title: Regulamentul (UE) nr. 731/2010 al Comisiei din 11 august 2010 privind clasificarea anumitor mărfuri în Nomenclatura combinată

14.8.2010   
            
            
               RO
            
            
               Jurnalul Oficial al Uniunii Europene
            
            
               L 214/2
            
         REGULAMENTUL (UE) NR. 731/2010 AL COMISIEI
   din 11 august 2010
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricărei alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care este stabilită prin dispoziții specifice ale Uniunii în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana 1 a tabelului din anexă trebuie clasificate la codurile NC indicate în coloana 2, pe baza motivelor care figurează în coloana 3 a tabelului menționat anterior.
            
         
               (4)
            
            
               Este necesar să se prevadă posibilitatea invocării în continuare de către titular, în temeiul articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului vamal comunitar (2), pentru o perioadă de trei luni, a informațiilor tarifare obligatorii care au fost furnizate de autoritățile vamale ale statelor membre în ceea ce privește clasificarea mărfurilor în Nomenclatura combinată, dar care nu sunt conforme cu dispozițiile prezentului regulament.
            
         
               (5)
            
            
               Măsurile prevăzute de prezentul regulament sunt conforme cu avizul Comitetului Codului vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codurile NC indicate în coloana 2 a tabelului menționat anterior.
   Articolul 2
   Informațiile tarifare obligatorii furnizate de autoritățile vamale ale statelor membre care nu sunt conforme cu dispozițiile prezentului regulament pot fi invocate în continuare pentru o perioadă de trei luni, în temeiul articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 11 august 2010.
      
         
            Pentru Comisie, pentru președinte
         
         Štefan FÜLE
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 302, 19.10.1992, p. 1.
   
      ANEXĂ
      
                  Descrierea mărfurilor
               
               
                  Clasificare
                  (Cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Instalație audio-video constând în principal în următoarele componente:
                              
                                          —
                                       
                                       
                                          10 aparate de reproducere videofonică, pentru suporturi tip DVD (digital versatile disc);
                                       
                                    
                                          —
                                       
                                       
                                          10 proiectoare care utilizează tehnologia cu cristale lichide (LCD) cu matrice, de tipul care poate afișa și informații digitale generate de o mașină automată de prelucrare a datelor;
                                       
                                    
                                          —
                                       
                                       
                                          10 difuzoare individuale autoalimentate montate în incintele lor; precum și
                                       
                                    
                                          —
                                       
                                       
                                          20 de DVD-uri care conțin înregistrări de lucrări de „artă modernă” sub formă de imagini însoțite de sunet.
                                       
                                    Modul de prezentare al aparatului de reproducere videofonică, al proiectoarelor și difuzoarelor a fost modificat de un artist astfel încât să creeze impresia unei „opere de artă modernă”, fără a li se altera funcționarea.
                              Instalația este prezentată sub formă neasamblată.
                           
                        
               
                  8521 90 00
                  8528 69 10
                  8518 21 00
                  8523 40 51
               
               
                  Clasificarea este stabilită în conformitate cu dispozițiile regulilor generale 1 și 6 de interpretare a Nomenclaturii combinate, precum și cu textele codurilor NC 8521 și 8521 90 00, 8528, 8528 69 și 8528 69 10, 8518 și 8518 21 00 și 8523, 8523 40 și 8523 40 51.
                  Clasificarea la poziția 9703 00 00 ca sculptură este exclusă, deoarece niciunul dintre elementele individuale și nici instalația în ansamblu, atunci când este montată, nu pot fi considerate drept sculptură. Componentele au fost ușor modificate de artist, însă modificările respective nu alterează funcționarea lor primară ca mărfuri din secțiunea XVI. Conținutul înregistrat pe DVD-uri, împreună cu componentele instalației, constituie „artă modernă”.
                  Instalația audio-video nu constituie nici produse amestecate, deoarece constă mai degrabă în componente individuale, și nici seturi condiționate pentru vânzarea cu amănuntul în sensul regulii generale 3 litera (b). Prin urmare, componentele instalației se clasifică separat.
                  Aparatele de reproducere videofonică trebuie clasificate la codul NC 8521 90 00, proiectoarele la codul NC 8528 69 10, difuzoarele la codul NC 8518 21 00, iar DVD-urile la codul NC 8523 40 51.
               
            
                  
                              2.
                           
                           
                              Produs denumit „instalație de lumini” constând în 6 tuburi fluorescente de iluminare circulare și 6 suporturi din plastic.
                              A fost proiectată de un artist și funcționează în conformitate cu instrucțiunile furnizate de acesta. Este destinată a fi prezentată într-o galerie, fixată pe perete.
                              Suporturile sunt separate unele de altele și sunt destinate a fi montate vertical.
                              Tuburile trebuie plasate în suporturi, urmând să difuzeze alternativ o lumină albă în două nuanțe diferite.
                              Produsul se prezintă sub formă neasamblată.
                           
                        
               
                  9405 10 28
               
               
                  Clasificarea se stabilește pe baza regulilor generale 1, 2 litera (a) și 6 pentru interpretarea Nomenclaturii combinate, precum și pe baza textului codurilor NC 9405, 9405 10 și 9405 10 28.
                  Clasificarea la poziția 9703 00 00 ca sculptură este exclusă, deoarece nu instalația constituie „opera de artă”, ci rezultatul funcționării acesteia (efectul luminos).
                  Clasificarea la poziția 9705 00 00 este exclusă, deoarece instalația nu reprezintă o piesă de colecție de interes istoric. Instalația prezintă caracteristicile aparatelor de iluminat de la poziția 9405.
                  În consecință, produsul trebuie clasificat la codul NC 9405 10 28, ca alte aparate de iluminat de fixat pe perete.